Corvoidea

se inndeling!

Corvoidea (ravnlignende fugler) er en overfamilie av spurvefugler, men både plasseringen og innholdet har lenge vært uavklart. Tidligere regnet man Corvoidea til parvordenen Corvida, men denne plasseringen regnes ikke lenger som gyldig. Corvoidea sorterer nå derfor direkte under sangfugler (Passeri). I dag regner man med cirka 780 arter i Corvoidea, fordelt i 143 slekter og 31 familier.

 Etymologi 
Corvoidea er en vitenskapelig beskrivelse som er sammensatt av uttrykkene corv (av latin corvus), som betyr ravn, og -oidea (nylatin, via latin -oideus), som betyr ligner på eller minner om. Corvoidea består altså av fugler som ligner på eller minner om ravn, og kan som sådan godt beskrives på norsk som ravnlignende fugler. Gruppen har imidlertid fortsatt ikke fått noe offentlig norsk navn.

 Biogeografi 
Corvoidea oppsto for omkring 30 millioner år siden, i en tid like etter at protoversjonen av Papuarkipelet (det som senere ble til kjempeøya  og alle øyene rundt) hadde begynt å dukke opp fra havet et par millioner år tidligere. Dette var en hendelse som fulgte etter at Øst-Gondwana sprakk opp fra Gondwana og etter hvert dannet Sahul. Derfra har artene spredt seg til store deler av verden, unntatt til Antarktika.

 Inndeling 
 Tradisjonell inndeling 
Corvoidea listes i systematisk rekkefølge og følger Jarvis et. al. (2014), med noe utfyllende informasjon fra HBW Alive. Listen er ikke komplett og dessuten trolig utdatert. Norske navn følger NOF, men på langt nær alle familier er navngitt på norsk. Det siste skyldes trolig den raske utviklingen (blant annet flere nye familier og arter som har blitt omklassifisert) gruppen har hatt systematisk i senere tid.

 Passeriformes, spurvefugler
 Passeri, sangfugler
 Corvoidea
 Dicruridae, drongoer
 Rhipiduridae, viftestjerter
 Ifritidae, ifriter
 Melampittidae, melampittaer
 Corcoracidae, pottemakerfugler
 Paradisaeidae, paradisfugler
 Monarchidae, monarker
 Laniidae, varslere
 Corvidae, kråkefugler

 Alternativ inndeling 
Ny inndeling av Corvoidea er et resultat av at den tidligere parvordenen Corvida ikke lenger er gyldig. Den nye inndelingen følger Jønsson et al. (2016), men regnes ikke som endelig. Familier delt med skråstrek (/) er ifølge Jønsson kandidater for sammenslåing, men dette er fortsatt ikke avklart. Josep del Hoyo & Nigel J. Collar (2016) har i HBW and BirdLife International Illustrated Checklist of the Birds of the World. Volume 2 - Passerines inkludert to av de tre forslagene Jønsson kom med i sin forskning. Disse er merket i listen under.

Schodde & Christidis (2014) foreslo å opprette familien Lamproliidae (silkestjertfamilien) og inkludere de to slektene Lamprolia og Chaetorhynchus i denne, men forslaget mangler (fortsatt) støtte. Boles (2017) betrakter disse slektene som basale i Rhipiduridae (viftestjertfamilien).

 Passeriformes, spurvefugler
 Passeri, sangfugler
 Corvoidea
 Mohouidae, mohouaer
 Eulacestomatidae, plognebber
 Paramythiidae, kongebærfugler
 Vireonidae, vireofamilien
 Oreoicidae
 Psophodidae
 Falcunculidae, barkplystrere
 Cinclosomatidae, vakteltroster
 Oriolidae, pirolfamilien
 Pachycephalidae, plystrere
 Neosittidae, sittellaer
 Campephagidae, larveetere
 Rhagologidae, vatreplystrer
 Machaerirhynchidae, båtnebber
 Artamidae, svalestærer (inkluderer nå også Cracticidae, slakterfugler)
 Aegithinidae, løvfugler
 Malaconotidae/Pityriaseidae, buskvarslere/børstehoder (uavklart sammenslåing)
 Platysteiridae, pløsøyer
 Vangidae, vangaer (inkluderer nå også Prionopidae, hjelmvarslere)
 Dicruridae, drongoer
 Rhipiduridae, viftestjerter
 Melampittidae, melampittaer
 Corcoracidae, pottemakerfugler
 Paradisaeidae, paradisfugler
 Ifritidae, ifriter
 Monarchidae, monarker
 Laniidae, varslere
 Corvidae, kråkefugler

 Litteratur 



 Referanser 
Boles, W. (2017). Fantails (Rhipiduridae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

del Hoyo, Josep; Collar, Nigel J. (2016) HBW and BirdLife International Illustrated Checklist of the Birds of the World. Volume 2 - Passerines. Lynx Edicions and BirdLife International, Barcelona, Spain. ISBN 978-84-96553-98-9

Jønsson, K.A., P.-H. Fabre, J.D. Kennedy, B.G. Holt, M.K. Borregaard, C. Rahbek, and J. Fjeldså (2016), A supermatrix phylogeny of corvoid passerine birds (Aves: Corvides), Mol. Phylogenet. Evol. 94, 87-94.

Schodde, R., and L. Christidis (2014) Relicts from Tertiary Australasia: undescribed families and subfamilies of songbirds (Passeriformes) and their zoogeographic signal. Zootaxa 3786: 501-522. DOI:10.11646/zootaxa.3786.5.1

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. (2008-05-22). Norske navn på verdens fugler. Norsk navnekomité for fugl (NNKF), 1990-2008. Norsk Ornitologisk Forening

 Eksterne lenker